**S T A T U T**

**DRUŠTVA SA OGRANIČENOM ODGOVORNOŠĆU**

**,,KOMUNALNO/KOMUNALE” TUZI**

Septembar, 2019. godine

Na osnovu čl. 64 Zakona o privrednim društvima (“Sl. CG br. 06/02 i Sl.CG”, br. 17/07, 80/08, 40/10, 73/10, 36/11 i 40/11) i čl.1 Odluke o osnivanu društva sa ograničenom odgovornošću “Komunalno/Komunale” Tuzi (“Sl. CG Opštinski propisi” br. 33/19), a u vezi sa čl. 13. Zakona o unapređenju poslovnog ambijenta (“Sl. CG” br.40/10), Odbor direktora DOO ,,Komunalno/Komunale” Tuzi, na sjednici od 05. 09. 2019. godine, donio je

**S T A T U T**

# DRUŠTVA SA OGRANIČENOM ODGOVORNOŠĆU

**,,KOMUNALNO/KOMUNALE” TUZ**

1. **OPŠTE ODREDBE**

Član 1

Osnivač Društva je Opština Tuzi, Tuzi bb. Matični broj 02628988.

Opština je jedini vlasnik Društva (jednočlano društvo) i raspolaže sa sto posto udjela u društvu, bez mogućnosti prenošenja udjela na treće lice.

Društvo se osniva na rad na neodređeno vrijeme.

Član 2

Društvo samostalno istupa u pravnom prometu, zaključuje ugovore i obavlja druge pravne radnje.

Društvo odgovara za obaveze prema trećim licima, cjelokupnom svojom imovinom. Osnivač odgovara za obaveze Društva do visine svog uloga.

# NAZIV I SJEDIŠTE DRUŠTVA

Član 3

Društvo posluje pod nazivom Društvo sa ograničenom odgovornošću ,,Komunalno / Komunale” Tuzi.

Skraćeni naziv Društva je ,,Komunalno/Komunale”D.o.o. Tuzi.

Član 4

Sjedište Društva je u Tuzi , Tuzi bb.

# PEČAT DRUŠTVA

Član 5

Društvo ima pečat i štambilj.

Pečat je okruglog oblika, prečnika 30mm na kojem je po obodu ispisan tekst: Društvo sa ograničenom odgovornošću “Komunalno/Komunale” Tuzi.

Štambilj je pravougaonog oblika dimenziia 60 x 30 mm, koji sadrži tekst: Društvo sa

sa ograničenom odgovornošću “Komunalno/Komunale” Tuzi, prostor za broj akta i datum upisa.

* Pečat za potrebe arhive je okruglog oblika i sadrži: naziv, sjedište Društva i oznaku Arapskog broja 1 ;
* Pečat za potrebe finansija i blagajne je okruglog oblika i sadrži: naziv, sjedište Društva i oznaku Arapskog broja 2;
* Pečat za potrebe vodosnadbijevanja je okruglog oblika i sadrži: naziv, sjedište Društva i oznaku Arapskog broja 3;
* Pečat za potrebe održavanje čistoće i groblja je okruglog oblika i sadrži: naziv, sjedište Društva i oznaku Arapskog broja 4;
* Pečat za potrebe održavanje puteva i ostalih komunalnih i stambenih usluga je okruglog oblika i sadrži: naziv, sjedište Društva i oznaku Arapskog broja 5;
* Pečat za potrebe pijaca, parkirilišta i garaža je okruglog oblika i sadrži: naziv, sjedište Društva i oznaku Arapskog broja 6;

Čuvanje, korišćenje, evidenciju, uništenje pečata i štambilja, kontroliše izvršni direktor Društva.

Član 6

Pečat služi za potvrđivanje autentičnosti akata Društva, a štambilj za prijem akata.

Član 7

Društvo ima svoj znak – Iogo.

Izgled-dizajn znaka (loga) Društva utvđuje Odbor direktora.

Odbor direktora može raspisati konkurs za rješenje izgleda znaka (loga) Društva.

Član 8

U pravnom prometu, službenim odnosima i prepisci sa pravnim i fizičkim Iicima Društvo koristi memorandum.

Memorandum u zaglavlju sadrzi znak-logo, naziv društva i druge potrebne podatke u skladu sa zakonom.

# DJELATNOST DRUŠTVA

**Član 9**

Društvu se povjerava obavljanje sledećih komunalnih djelatnosti :

* sakupljanje bezopsasnog otpada, kao pretežne djelatnosti, u Zakonu o klasifikaciji djelatnosti utvrđene u sektoru E, oblast 38, grana 38.1, grupa 38.11,
* održavanje i čišćenje javnih površina
* sakupljanje, transport i odlaganje komunalnog otpada za potrebe korisnika usluga i
* sakupljanje i promet sekundarnih sirovina.

Društvo obavlja komunalne djelatnosti, predviđenih Zakonom o klasifikaciji djelatnosti ("Sl. list CG", broj 18/11) kao pretežne djelatnosti i to:

36 - Sakupljanje, prečišćavanje i distribucija vode

37 - Uklanjanje otpadnih voda,

38.11, 38,21, 38,32 - ponovno iskorišćavanje otpadnih materijala,

39 - Čišćenje životne sredine i druge aktivnosti u vezi sa upravljanjem otpadom,

81,3 - Usluge održavanja

Djelatnosti iz st. 1 ovog člana su djelatnosti od javnog interesa.

52.21 - uslužne djelatnosti u kopnenom saobraćaju čine aktivnosti vezane za rad parkinga i garaža, i to:

- upravljanje javnim parkinzima i garažama,

- vršenje naplate nadoknada i taksi vezanih za korišćenje parking mjesta javnih parkirališta i garaža,

- preduzimanje mjera i aktivnosti na održavanju postojećih parking prostora i javnih garaža kao i na

izgradnji novih sadržaja parking prostora i javnih garaža.

Društvo osim djelatnosti iz stava 1, može obavljati i druge djelatnosti koje se utvrđuju Statutom društva.

Djelatnosti iz stava 2 i stava 2 ovog člana su djelatnosti od javnog interesa.

Pored djelatnosti iz člana 6 stav 2 ove odluke Društvo obavlja i djelatnosti koje nijesu djelatnosti od javnog interesa, i to:

- održavanje i popravka motornih vozila,

- djelatnost reklamnih agencija,

- iznajmljivanje vlastitih i nevlastitih nekretnina i upravljanje njima,

- ostale lične uslužne djelatnosti.

96.03 pogrebne i srodne djelatnosti:

- priprema za sahranjivanje i ostale pogrebne usluge,

- usluge sahranjivanja,

- iznajmljivanje opremljenog prostora za sahrane na groblju,

- iznajmljivanje i prodavanje grobnih mjesta,

- održavanje grobova i spomenika.

Za djelatnosti iz prethodnog stava Društvo vodi posebnu knjigovodstvenu evidenciju.

Privredno društvo u oblastima za koje je osnovana vrši sljedeće poslove:

43.91 - Krovni radovi;

16.23 - Proizvodnja ostale građevinske stolarije i elemenata;

22.23 - Proizvodnja predmeta od plastike za građevinarstvo;

25.12 - Proizvodnja metalnih vrata i prozora;

33.14 - Popravka električne opreme;

37.00 - Uklanjanje otpadnih voda;

41.20 - Izgradnja stambenih i nestambenih zgrada;

43.11 - Rušenje objekata;

43.12 - Priprema gradilišta;

43.21 - Postavljanje električnih instalacija;

- održavanje javne rasvjete,

* + - održavanje svjetlosne signalizacije i
    - održavanje javnih časovnika.

43.22 - Postavljanje vodovodnih, kanalizacionih, klimatizacionih sistema i sistema za grijanje;

43.29 - Ostali instalacioni radovi u građevinarstvu;

43.31 - Malterisanje;

43.32 - Ugradnja stolarije;

43.33 - Postavljanje podnih i zidnih obloga;

43.34 - Bojenje i zastakljivanje;

43.39 - Ostali završni radovi;

43.99 - Ostali nepomenuti specifični građevinski radovi;

46.13 - Posredovanje u prodaji drvne građe i građevinskog materijala;

46.73 - Trgovina na veliko drvetom, građevinskim materijalom i sanitarnom opremom;

46.74 - Trgovina na veliko metalnom robom, instalacionim materijalima, opremom i priborom za grijanje;

47.8 - Izgradnja, održavanje i upravljanje pijačnim objektima,

- održavanje ukupne higijene na pijačnom prostoru i objektima.

49.41 - Drumski prevoz tereta;

49.42 - Usluge preseljenja;

52.21- Uslužne djelatnosti u kopnenom saobraćaju.

68.10 - Kupovina i prodaja vlastitih nekretnina;

68.20 - Iznajmljivanje vlastitih ili iznajmljenih nekretnina i upravljanje njima;

68.31 - Djelatnost agencija za nekretnine;

68.32 - Upravljanje nekretninama uz naknadu;

71.11 - Arhitektonska djelatnost;

71.12 - Inžinjerske djelatnosti i tehničko savjetovanje;

77.32 - Iznajmljivnje i lizing mašina i opreme za građevinarstvo;

81.21 - Usluge redovnog čišćenja zgrada;

81.22 - Usluge ostalog čišćenja zgrada i opreme;

* uređenje i održavanje okoline,
* održavanje, njegovanje i obnavljanje biljnog fonda,
* održavanje, opremanje i čišćenje parkova i javnih zelenih površina,
* održavanje i čišćenje površina za rekreaciju, otvorenih plaža i obala rijeka,
* preduzimanje mjera zaštite javnog zelenila, od insektata, biljnih bolesti i elementarnih nepogoda,
* uzgoj i proizvodnja sadnog materijala (rasadnici), najmanje do nivoa reprodukcije za osnovnu djelatnost.
* čišćenje obala vodotoka i otvorenih kanala.
* održavanje lokalnih puteva Društvo će obavljati u granicama sredstava namjenjenih za obavljanje te djelatnosti, s tim što moraju biti ispunjeni minimalni uslovi za bezbjedno odvijanje saobraćaja.
* upravlja, izdaje u zakup i održava stambene zgrade i posebne djelove stambenih zgrada koje su svoji opštine;
* vodi registar etažnih vlasnika, registar stambenih zgrada i njihovih posebnih djelova;
* izvodi hitne radove, ako organ upravljanja stambene zgrade ne obezbijedi izvođenje ovih radova;
* obračunava iznos i utvrđuje način plaćanja troškova održavanja stambene zgrade, rješenjem, shodno odluci
* skupštine etažnih vlasnika,
* pruža usluge održavanja stambene zgrade, na tržišnom principu, trećim licima.
  1. - pružanje pogrebnih usluga,
     + održavanje groblja,
     + uređenje groblja,
     + iznajmljivanje i prodaja grobnih mjesta.
  2. - zbrinjavanje i tretman napuštenih kućnih ljubimaca,
     + zbrinavanje napuštenih ili izgubljenih životinja (kućnih ljubimaca) i održavanje skloništa za njihovo zbrinjavanje,
     + sakupljanje, transport stoke sa javnih površina i uništavanje komaraca i glodara.

Djelatnosti iz člana 9. su djelatnosti javnog interesa. Društvo je obavezno voditi posebnu evidenciju, sa posebnim osvrtom na djelatnosti koje se finansiraju iz Budžeta.

Član 10

Pored djelatnosti iz člana 6 ovog Statuta, Društvo obavlja i djelatnosti koje namaju karakter djelatnosti od javnog interesa i to:

49.41- utovar, transport i odlaganje neopasnog otpada po zahtjevu trećih lica,

43.11- uklanjanje objekata, građevinski iskopi i ostali građevinski radovi,

70.21- konsalting i menadžment poslovi,

71.1- nadzor nad izvođenjem građevinsko-zanatskih radova od trećih lica,

36.60- transport tehničke vode i pranje površina po zahtjev trećih lica,

71.12- inženjerske djelatnosti i tehničko savjetovanje.

-obavlja poslove održavanja stambenih zgrada i stanova na osnovu Ugovora zaključenih sa organom upravljanja stambene zgrade.

Za obavljanje djelatnosti za koje nije kadrovski i tehnički osposobljeno, Društvo će angažovati druge subjekte i specijalizovane ustanove registrovane za obavljanje tih djelatnosti.

Za djelatnosti iz člana 10 ovog Statuta, Društvo je obavezno voditi posebnu knjigovodstvenu evidenciju.

Član 11.

Društvo ne može vršiti promjene u registraciji djelatnosti bez saglasnosti Skupštine Opštine Tuzi.

Odluku o promjeni registracije djelatnosti donosi odbor direktora uz obaveznu saglasnost Osnivača.

**OSNOVNI KAPITAL**

Član 12

Osnovni kapital Društva čini osnovni kapital Javnog preduzeća “Komunalne djelatnosti” Tuzi, koje je registovano u Centralnom registru privrednih subjekata u Podgorici.

Imovinu Društva čine pokretne i nepokretne stvari, novčana sredstva i druga imovinska prava, preuzeta od strane javnih službi Glavnog grada po diobi iste, čiju će procjenu izvršiti ovlašćeni nezavisni procjenjivač u skladu sa zakonom.

Član 13

Finasiranje djelatnosti koje imaju karakter djelatnosti od javnog interesa vrši se iz sopstvenih prihoda Društva, Budžeta Opštine i drugih izvora koje utvrdi Osnivač u skladu sa zakonom.

Sredstva za obavljanje djelatnosti koja nemaju karakter djelatnosti od javnog interesa obezbjeđuju se iz sopstvenih prihoda Društva.

Član 14

Poslovni rezultati i stanje sredstava utvrđuju se godišnjim obračunom Društva.

# UNUTRAŠNJA ORGANIZACIJA

Član 15

Djelatnost iz člana 9. i 10. ovog Statuta, Društvo obavlja na način kojim se obezbjeđuje stabilnost poslovanja, efikasnost upravljanja i odlučivanja i uspostavlja poslovni odnos u okviru tržišnih uslova privređivanja.

Član 16

Aktom o unutrašnjoj organizaciji i sistematizaciji radnih mjesta bliže se utvrđuje: naziv organizacionih oblika; radna mjesta i potreban broj izvršilaca; vrsta i stepen stručne spreme; radno iskustvo; posebni uslovi u skladu sa zakonom; poslovi sa posebnim ovlašćenjima i odgovornostima i druga pitanja od značaja za unutrašnju organizaciju i obavljanje poslova iz djelatnosti Društva.

# ZASTUPANJE I PREDSTAVLJANJE

Član 17

Društvom upravlja Osnivač na način i pod uslovima utvrđenim Odlukom i ovim Statutom Društva preko organa upravljanja i rukovođenja i to: Odbora direktora i Izvršnog direktora.

Član 18

Osnivač Društva :

* daje saglasnost na Statut Društva ,
* daje saglasnost na statusne promjene,
* daje saglasnost na Cjenovnik usluga, koje utvrđuje odbor direktora po pribavljenoj saglasnosti Regulatorne agencije za energetiku i osnivača,
* daje saglasnost na izbor i razriješenje Izvršnog direktora,
* imenuje i razrješava članove odbora direktora,
* daje saglasnost na Godišnji program Društva,
* razmatra Godišnji finansijski izvještaj o poslovanju Društva i donosi odluke o raspodjeli dobiti i načinu pokrića gubitka,
* donosi odluku o promjeni naziva djelatnosti, sjedišta i osnovnog kapitala Društva i
* donosi odluku o promjeni oblika, restruktuiranju i dobrovoljnoj likvidaciji Društva.

Član 19

Odbor Direktora, kao organ upravljanja Društva, vrši svoju funkciju u interesu Društva i postupa sa pažnjom dobrog privrednika.

Član 20

Odbor direktora sastoji se od pet članova, od kojih tri od predstavnika Osnivača, a 2 iz reda radnika zaposlenih Doo “Komunalno/Komunale” Tuzi.

Predsjednika odbora direktora biraju članovi odbora direktora iz svojih redova, većinom glasova.

Odbor direktora punovažno zasijeda i donosi odluke većinom ukupnog broja članova Odbora.

Član 21

Članovi Odbora direktora imenuju se na period od četiri godine.

Član odbora direktora može podnijeti zahtjev za prestanak mandata prije isteka perioda na koji je imenovan .

Zahtjev iz stava dva ovog člana podnosi se Odboru direktora u pismenoj formi.

Zahtjev iz stava dva ovog člana dostavlja se nadležnom organu Osnivača.

Član odbora direktora može biti razriješen:

* ako neopravdano ne učestvuje u radu Odbora duže od šest mjeseci,
* ako postupa suprotno članu 19. ovog Statuta,
* i drugim slučajevima utvrđenim zakonom.

Prijedlog za razriješenje može podnijeti:

* predsjednik Odbora direktora,
* član Odbora direktora koga podrži najmanje dva člana i
* predsjednik Opštine.

Prijedlog iz stava jedan ovog člana dostavlja se nadležnom organu Osnivača, odnosno Društvu.

Član 22**.**

Konstituisanje Odbora direktora vrši se na prvoj sjednici, koja se mora održati u roku od 7 dana, od dana stupanja na snagu Odluke o imenovanju članova Odbora direktora.

Član 23

Odbor direktora donosi Poslovnik o radu kojim se bliže uredjuje postupak zakazivanja sjednica, način rada i odlučivanja, u skladu sa zakonom i osnivačkim aktom.

Član 24

Sjednicu Odbora direktora zakazuje predsjednik Odbora.

Sjednica se može zakazati na prijedlog člana Odbora direktora ukoliko se sa prijedlogom saglasi više od polovine svih članova Odbora.

Odbor direktora zasijeda i punopravno odlučuje, ako sjednici prisustvuje više od polovine članova.

Odbor direktora donosi odluke većinom ukupnog broja članova Odbora.

Član Odbora nema pravo glasa kada Odbor odlučuje o pitanju njegove materijalne ili druge odgovornosti.

Član 25

Odbor direktora u funkciji upravljanja vrši sve obaveze u skladu sa zakonom, a naročito:

* donosi Statut i druga akta Društva u skladu sa zakonom,
* utvrđuje poslovnu politiku Društva i donosi akta za njeno izvršenje,
* usvaja planove i Programe rada Društva iz oblasti za koje je Drušvo osnovano,
* usvaja Godišnji finansijski izvještaj o poslovanju Društva,
* bira i razriješava Izvršnog direktora Društva,
* predlaže Osnivaču smanjenje ili povećanje osnovnog kapitala Društva,
* predlaže Osnivaču raspodjelu dobiti i pokriće gubitka,
* utvrđuje cjenovnik usluga i
* vrši i druge poslove utvrđene zakonom, Odlukom i ovim Statutom.

Član 26 Izvršni direktor je organ rukovođenja Društvom.

Izvršnog direktora imenuje Osnivač na osnovu javnog oglašavanja. Postupak javnog oglašavanja u ime Osnivača, sprovodi Odbor direktora.

Mandat Izvršnog direktora traje četiri godine uz mogućnost ponovnog imenovanja.

Član 27

Za izvršnog direktora može biti imenovano lice koje, pored opštih uslova propisanih zakonom ispunjava i sledeće uslove:

* da ima visoku stručnu spremu,
* da ima pet godina radnog iskustva na poslovima rukovođenja, odnosno na drugim poslovima koje zahtijevaju samostalnost u radu.

Kandidat za direktora Društva dužan je da uz prijavu na konkurs dostavi program rada Društva za mandatni period.

Član 28

Izvršni direktor, kao organ rukovođenja Društvom :

* + organizuje i vodi poslovanje društva,
  + zastupa i predstavlja Društvo,
  + predlaže akta koja donosi Odbor direktora, i odgovoran je za sprovođenje odluka i drugih akata Odbora direktora,
  + odlučuje o pravima, obavezama i odgovornostima zaposlenih u skladu sa zakonom,
  + odgovara za zakonitost rada Društva i
  + odlučuje o drugim pitanjima vezanim za tekući rad i poslovanje Društva u skladu sa Odlukom, ovim Statutom i drugim propisima.

Član 29

Izvršni direktor Društva može biti razriješen prije isteka vremena na koje je imenovan:

* na lični zahtjev,
* ako je zbog sprovođenja akata koje je predložio došlo do povrede prava radnika, ili je njegovom krivicom, ili nečinjenjem pričinjena šteta Društvu.
* ako prekorači ovlašćenja u pogledu prava utvrđenih ovim Statutom i drugim aktima Društva,
* neopravdano odbije da izvrši odluku Odbora direktora ili postupi suprotno toj odluci,
* ako mu je pravosnažnom odlukom Suda zabranjeno obavljanje poslova i
* drugim slučajevima, predviđenih zakonom.

Član 30

Inicijativu za pokretanje postupka za razrješenje Izvršnog direktora Društva može podnijeti Odbor direktora i organ Osnivača koji vrši upravni nadzor nad radom Društva.

Odbor direktora je dužan da inicijativu za pokretanje postupka za razrješenjem Izvršnog direktora razmotri, donese odluku i o tome obavijesti podnosioca inicijative, u roku od 30 dana od dana podnošenja inicijative.

Član 31

Izvršni direktor zaključuje sa Odborom direktora Ugovor o radu kojim se utvrđuju, prava, obaveze, odgovornosti i zarada Izvršnog direktora.

# INFORMISANJE I ODNOSI SA JAVNOŠĆU

Član 32

Rad Društva je javan.

Društvo je dužno da redovno obavještava Osnivača o svom radu, računovodstvenim iskazima, poslovanju i radu revizora na način i pod uslovima utvrđenim zakonom.

Za davanje obavještenja o radu i poslovanju Društva odgovoran je Izvršni direktor Društva ili lice koje on ovlasti.

Član 33

Zaposleni u Društvu imaju pravo da budu obaviješteni o svojim pravima i obavezama, po osnovu rada preko oglasne table i sl.

O obavještavanju zaposlenih stara se i odgovoran je Izvršni direktor Društva.

# POSLOVNA TAJNA

Član 34

Poslovnom tajnom smatraju se dokumenta i podaci utvrđeni posebnom odlukom Odbora direktora, u skladu sa zakonom, čije bi davanje na uvid neovlašćenim licima, štetilo interesima i djelatnosti Društva.

Dokumenti i podaci koji se smatraju poslovnom tajnom moraju biti označeni kao poslovna tajna.

Poslovnu tajnu dužni su da čuvaju svi zaposleni, bez obzira na koji način su saznali za poslovnu tajnu.

Neovlašćeno saopštavanje podataka koji predstavljaju poslovnu tajnu Društva u smislu zakona i drugih propisa, ovog Statuta i drugih akata Društva predstavljaju povredu radne dužnosti.

# AKTI DRUŠTVA

Član 35

Akti Društva su :

Statut, pravilnici, poslovnik i odluke kojima se na opšti način uređuju određena pitanja, ako

zakonom nije drugačije propisano.

Član 36

Društvo zaključuje Kolektivni Ugovor .

Kolektivni Ugovor iz prethodnog stava zaključuju Odbor direktora, Izvršni direktor i sindikalna organizacija.

# IZMJENE I DOPUNE STATUTA

Član 37

Odluku o izmjeni i dopuni Statuta donosi Odbor direktora na prijedlog Izvršnog direktora Društva, uz saglasnost Osnivača.

Izmjene i dopune Statuta vrše se na način i po postupku propisanom za njegovo donošenje.

# PRESTANAK DRUŠTVA

Član 38

Drušvo prestaje sa radom u slučajevima i pod uslovima propisanim zakonom.

# PRELAZNE I ZAVRŠNE ODREDBE

Član 39

Akti iz člana 35. ovog Statuta, donijeće se najkasnije u roku od šest mjeseci od dana upisa Društva u Centralni registar privrednih subjekata.

Član 40

Ovaj Statut stupa na snagu, nakon davanja saglasnosti od strane Osnivača i protekom roka od osam dana od dana objavljivanja na oglasnoj tabli Društva.

**ODBOR DIREKTORA**

**DOO “KOMUNALNO / KOMUNALE” TUZI PREDSJEDNIK**

Esmin Bećović, dipl. ecc.

**O b r a z l o ž e n j e**

**Pravni osnov:**

Za donošenje Statuta društva sa ograničenom odgovornošću “Komunalno/Komunale” Tuzi sadržano je u članu 64. Zakona o privrednim društvima(Sl.CG br. 06/02 i Sl.CG, br. 17/07, 80/08, 40/10, 73/10, 36/11 i 40/11) i čl.1. Odluke o osnivanu društva sa ograničenom odgovornošću ,,Komunalno/Komunale” Tuzi (Sl. CG Opštinski propisi br. /19), a u vezi sa čl. 13. Zakona o unapređenju poslovnog ambijenta(Sl.CG br.40/10, kojim je propisano da Odbor direktora,,Komunalno / Komunale” Tuzi donosi Statut društva sa ograničenom odgovornošću “Komunalno/ Komunale” Tuzi.

**Razlozi za donošenje:**

Članom 64. Zakona o privrednim društvima(Sl.CG br. 06/02 i Sl.CG, br. 17/07, 80/08, 40/10, 73/10, 36/11 i 40/11) i čl.1. Odluke o osnivanu društva sa ograničenom odgovornošću ,,Komunalno / Komunale” Tuzi (Sl. CG Opštinski propisi br. /19), a u vezi sa čl. 13. Zakona o unapređenju poslovnog ambijenta(Sl.CG br.40/10, propisana je obaveza Odbora direktora ,,Komunalno/Komunale” Tuzi da donese Statut društva sa ograničenom odgovornošću.

**Sadržaj Statuta:**

*U poglavlju I Opšte odredbe* – Određuje se osnivač Društva. Osnivač Društva je Opština Tuzi, Tuzi bb. Opština je jedini vlasnik Društva (jednočlano društvo) i raspolaže sa sto posto udjela u društvu, bez mogućnosti prenošenja udjela na treće lice. Društvo se osniva na rad na neodređeno vrijeme.

*U poglavlju II Naziv i sjedište Društva* - Društvo posluje pod nazivom Društvo sa ograničenom odgovornošću, “Komunalno/Komunale” Tuzi. Skraćeni naziv Društva je ,,Komunalno/Komunale”D.o.o. Tuzi.

*U poglavlju III Pečat Društva* - Društvo ima pečat i štambilj. Pečat je okruglog oblika, prečnika 30mm na kojem je po obodu ispisan tekst: Društvo sa ograničenom odgovornošću ,,Komunalno/Komunale” Tuzi.

*U poglavlju IV Djelatnosti Društva* – Društvo obavlja komunalne djelatnosti predviđenih Zakonom o klasifikaciji djelatnosti.

*U poglavlju V Unutrašnja organizacija* - Aktom o unutrašnjoj organizaciji i sistematizaciji radnih mjesta bliže se utvrđuje: naziv organizacionih oblika; radna mjesta i potreban broj izvršilaca; vrsta i stepen stručne spreme; radno iskustvo; posebni uslovi u skladu sa zakonom; poslovi sa posebnim ovlašćenjima i odgovornostima i druga pitanja od značaja za unutrašnju organizaciju i obavljanje poslova iz djelatnosti Društva.

*U poglavlju VI Zastupanje i predstavljanje* - Društvom upravlja Osnivač na način i pod uslovima utvrđenim Odlukom i ovim Statutom Društva preko organa upravljanja i rukovođenja i to: Odbora direktora i Izvršnog direktora.

*U poglavlju VII Informacije i odnosi sa javnošću* - Rad Društva je javan. Društvo je dužno da redovno obavještava Osnivača o svom radu, računovodstvenim iskazima, poslovanju i radu revizora na način i pod uslovima utvrđenim zakonom.

*U poglavlju VIII Poslovna tajna* - Poslovnom tajnom smatraju se dokumenta i podaci utvrđeni posebnom odlukom Odbora direktora, u skladu sa zakonom, čije bi davanje na uvid neovlašćenim licima, štetilo interesima i djelatnosti Društva.

*U poglavlju IX Akti Društva* - Akti Društva su Statut, pravilnici, poslovnik i odluke kojima se na opšti način uređuju određena pitanja, ako zakonom nije drugačije propisano.

*U poglavlju X Izmjene i dopune Statuta* - Odluku o izmjeni i dopuni Statuta donosi Odbor direktora na prijedlog Izvršnog direktora Društva, uz saglasnost Osnivača.

*U poglavlju XI Prestanak Društva* - Drušvo prestaje sa radom u slučajevima i pod uslovima propisanim zakonom.

*U poglavlju XII Prelazne i završne odredbe* - Akti iz člana 35. ovog Statuta, donijeće se najkasnije u roku od šest mjeseci od dana upisa Društva u Centralni registar privrednih subjekata. Ovaj Statut stupa na snagu, nakon davanja saglasnosti od strane Osnivača i protekom roka od osam dana od dana objavljivanja na oglasnoj tabli Društva.